คือหนูมีอาการที่หลังเอากับเเฟนอ้ะค่ะ มันจะเริ่มคันที่น้องค่ะเเล้วหนูก็ไปลูบไปเกาเบาๆค่ะ เเต่หลังจากนั้นมันมีน้ำสีขาวข้นๆเป็นก้อนนมบูดค่ะปนกับน้ำใสๆค่ะติดกางเกงมากค่ะ พอเอากระจกส่องดูเเล้วมันติดเต็มไปหมดเลยค่ะที่น้อง เเละน้องเเดงมากมันเริ่มคันมากขึ้นค่ะเวลาไปนั่งที่ไหนคันจนขยับตัวไปมาค่ะ อาการเเบบนี้ต้องทำยังใงค่ะ เเละอีกอย่างหนูไม่กล้าไปพบด้วย อายมากค่ะ
สวัสดีค่ะ อาการคันบริเวณอวัยวะเพศและมีตกขาวผิดปกติ อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดถ้าเป็นตกขาวสีขาวเป็นก้อนน่าจะคล้ายกับเป็นเชื้อรามากที่สุดค่ะการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ควรไปพบสูตินรีแพทย์เพื่อตรวจร่างกายให้ได้การวินิจฉัยที่แน่นอน แพทย์อาจจะเก็บตกขาวไปตรวจดูว่าเป็นการติดเชื้อชนิดใด จะได้ให้ยาได้ถูกค่ะ ถ้าเป็นเชื้อราจะใช้ยาฆ่าเชื้อราที่เป็นยาเหน็บช่องคลอด ถ้าเป็นเชื้อแบคทีเรียจะเป็นยายาปฏิชีวนะในรูปแบบยาเม็ดรับประทานสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์